钦定古今图书集成/明伦汇编/氏族典/第076卷 > 朱之冯
## 钦定古今图书集成/明伦汇编/氏族典/第076卷 > 朱之冯

按《畿辅通志》：“之冯号勉斋，大兴人。天启乙丑进士，授
户部主事，督榷河西务。帑有羡金，胥吏请纳，之冯正
色叱之。三殿告成，魏忠贤冒滥爵赏，并及朝臣，之冯
独疏辞。历任山西副宪，分巡河东道。流寇事亟，之冯
以右佥都御史巡抚宣府。甲申正月，流寇入，分兵控
扼险要。三月朔，大同总兵姜瓌降贼。之冯集文武绅”
衿于城楼，设明太祖像，歃血誓守。太监杜勋、总兵王
承印潜款，贼开门迎入。之冯遂登北城楼，易朱服，南
望九叩首，付遗疏并“遗子书”，自缢死。